سلام دوسلار
بوگون بیرخاطرات نظریمنن گئشدی که منی آپاردی تلم خانین او یاخچی و منسجم دورانلارینا
او زامانا کی هامی باهملیکده یاشایردی و اگر مسئله ایی کتده اولسیدی بیر نفر
مسجدین دامنین اوستونه گئدوب و هامونی خبر ایلردی
َمحرم گونلرینده هامی مسجده حاضر اولاردی ومرحوم حجه الاسلام حاج میر هاشم
آقا مسجده حاظر اولوب و گوزل منبر تحویل ورردی
مرحوم کربلایی بایرام جوانی نوحه اوخویاندا مردمی الانین مداحلارینان چوخ آغلاداردی
مرحوم حسینقلی نین عجب یانیقلی سسی واردی و سینه وران دسته لرین آراسیندا
مناجات اوخوردی. مرحوم مشهد ممی تنهایی شاخصی دسته سینین اولینده اوجا سسیلن
ساخصی دیردی .مرحوم مشهدی حسین جانی همیشه ایاق اوسته و خدمت ایلرد ی منیم آتام مرحوم مشهدی رستم تلبا همیشه مسجده چراغ یاندیراردی .قیش اولاندا بیر عده بولاغ باشیندا قوشلارا تله قورار دی سوز چوخدی
ولی باش آغری ورمرم
هیچ یادیمنان چخماز او گونلر بقول مرحوم شهریار بیر سینما پرده سیدی گوزومده
او گونلری یادی خیر اولسون گئدنلرین یادی خیر اولسود
آتالارین آنالارین یرلری بوش و یادلاری خیر اولسون
(از همشهریان عزیزم خواهشمندم هرکس خاطره یا مطلبی در رابطه با تلم خان دارد منو یاری کند حتی در حد یک جمله که با اسم خودش در وبلگ بذارم)
.: Blog Templates By : MihanTemp.com :.
pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab eng_Latn